Akteurs of aktrises - wie word die meeste betaal én wat sê dit oor vroueregte?
JY LEES NOU Akteurs of aktrises - wie word die meeste betaal én wat sê dit oor vroueregte?
Vroue word steeds aansienlik minder in Hollywood betaal, berig Forbes. En dís nie al plek waar ons tweede kom nie ...
In Hollywood word vroue steeds aansienlik minder betaal as mans, berig Forbes. En dís nie al plek waar ons tweede kom nie ...
Vir die derde agtereenvolgende jaar kry die hoogste betaalde aktrise baie minder as haar manlike eweknie.
Sandra Bullock het vir die tydperk Junie 2013 - Julie 2014 $51 miljoen ingebring, terwyl Robert Downey Jr $75 miljoen verdien het. Klik op die jaartalle om die verskil in inkomste die afgelope 3 jaar te sien.
Akteurs vs Aktrises | Create Infographics
’n Meningspeiling wat verlede jaar onder 3 500 Suid-Afrikaners gedoen is, het die volgende bevind, berig Die Burger.
42% van mans meen dat SA vroue op hul plek gehou moet word
41% van die vroue het saamgestem
47% van mans het gesê dat mans beter politieke leiers is
41% van vroue het saamgestem
31% van die mans en vroue het saamgestem dat dit vir seuns belangriker is om onderwys te kry as vir meisies
SA vroue se gemiddelde salaris is byna R2 800 minder as dié van mans
*Dié inligting kom uit die Pulse of the People-peiling wat die navorsingsmaatskappy Ipsos gedoen is. Lees meer HIER.
Hou op lag
Die Turkse adjunkpremier Bulent Arinc het onlangs gesê dat ’n vrou eerder nie in die openbaar moet lag nie - weens morele redes. Dít laat haar glo onwaardig lyk. Talle vroue het hulle tot sosiale media gewend en foto's gedeel waarin hulle lag, met die hashtag #laughter.
Emma Watson, wat onlangs aangewys is as ’n welwillendheidsambassadeur vir die VN se organisasie vir vroue, het ook haar steun verleen met dié foto
.@UN_Women@phumzileunwomen@e_nyamayaropic.twitter.com/YkvWKN3iqo — Emma Watson (@EmWatson) August 1, 2014
In SA word een vrou elke agt uur deur haar maat vermoor. Ons verhoudings bied nie altyd die liefde en vertroeteling wat ons toekom nie. Maak seker jy sien enige gevare betyds raak.
Is jóú maat ’n gevaar?
Prof. Anni Hesselink van UNISA sê daar is gewoonlik ’n sneller wat ’n man daartoe dryf om sy maat te vermoor. “Dis gewoonlik iets wat hom bedreig laat voel, of hom laat voel hy verloor beheer of mag. In die meeste gevalle is dit wanneer jy gedreig het of besluit het om hom te los, of hom gelos het. Ander algemene snellers wat tot moord lei, sluit in jaloesie (oor jou finansies, intellek, sosiale status of die vermoede of wete dat jy ’n ander man ontmoet het), wraaksug, gevoelens van teleurstelling, agterdog en mislukking.”
Vra jouself dié vrae af om seker te maak jy is nie in gevaar nie - KLIK HIER. *Dié inligting kom uit die artikel “Is jy veilig by jou geliefde?” in jou Julie 2014-uitgawe. Dié uitgawe is nie meer op die rak nie, maar jy kan dit steeds digitaal aflaai – klik HIER.